Concessió, en règim de concurrència pública no competitiva, de les subvencions per al foment de la rehabilitació d'edificis de tipologia residencial per a l'any 2020. http://web.gencat.cat/ca/tramits/tramits-temes/Ajuts-per-a-la-rehabilitacio-dedificis-dus-residencial? category=74c016ba-a82c-11e3-a972-000c29052e2c
Són subvencions destinades a rehabilitar els elements comuns dels edificis de tipologia residencial, amb la finalitat de fomentar la millora de l'eficiència energètica i la sostenibilitat, la conservació, i la millora de la seguretat d'utilització i de l'accessibilitat.
RESOLUCIÓ TES/1395/2020, de 15 de juny, per la qual s'aproven les bases reguladores per a la concessió, en règim de concurrència pública no competitiva, de subvencions per al foment de la rehabilitació d'edificis de tipologia residencial.
RESOLUCIÓ TES/1564/2020, de 29 de juny, per la qual s'obre la convocatòria per a la concessió, en règim de concurrència pública no competitiva, de les subvencions per al foment de la rehabilitació d'edificis de tipologia residencial per a l'any 2020 (ref. BDNS 511794).
Foment de la millora de l'eficiència energètica i sostenibilitat
En relació amb aquestes actuacions, el resultat de l'informe de la inspecció tècnica de l'edifici (IITE) pot ser amb deficiències qualificades com a importants, greus o molt greus d'acord amb l'article 9 del Decret 67/2015, o sense deficiències.
1.1 Són actuacions subvencionables les actuacions en els edificis d'habitatges de tipologia residencial col·lectiva, incloent-hi les que es facin a l'interior dels habitatges sempre que estiguin vinculades a la realització d'una actuació global a l'edifici, que s'adrecin a la millora de l'eficiència energètica i sostenibilitat.
a) La millora de l'envolupant tèrmica de l'edifici per reduir la demanda energètica de calefacció o refrigeració, mitjançant actuacions a la façana, coberta, plantes baixes no protegides o qualsevol parament de l'envolupant, de millora del seu aïllament tèrmic, la substitució de fusteries i envidraments dels forats, el tancament o envidrament de les terrasses que ja tinguin sostre, o altres, incloent-hi la instal·lació de dispositius bioclimàtics i d'ombra.
b) La instal·lació de nous sistemes de calefacció, refrigeració, producció d'aigua calenta sanitària i ventilació per al condicionament tèrmic, o l'increment de l'eficiència energètica dels que ja hi ha, mitjançant actuacions com: la substitució d'equips de producció de calor o fred; la instal·lació de sistemes de control, regulació i gestió energètica, comptadors i repartidors de costos energètics per a instal·lacions centralitzades de calefacció; l'aïllament tèrmic de les xarxes de distribució i transport o la substitució dels equips de moviment dels fluids termòfors; la instal·lació de dispositius de recuperació d'energies residuals; la implantació de sistemes de refredament gratuït per aire exterior i de recuperació de calor de l'aire de renovació, i la connexió d'edificis a les xarxes de calor i fred existents, entre d'altres.
c) La instal·lació d'equips de generació o que permetin la utilització d'energies renovables, com l'energia solar fotovoltaica, biomassa o geotèrmia, que redueixin el consum d'energia convencional tèrmica o elèctrica de l'edifici.
S'hi inclou la instal·lació de qualsevol tecnologia, sistema o equip d'energia renovable, com panells solars tèrmics i solucions integrals d'aerotèrmia per a la climatització i aigua calenta sanitària, amb la finalitat de contribuir a la producció d'aigua calenta sanitària requerida pels habitatges, o la producció d'aigua calenta per a les instal·lacions de climatització.
d) La millora de l'eficiència energètica de les instal·lacions comunes d'ascensors i il·luminació, de l'edifici o de la parcel·la, mitjançant actuacions com la substitució de llums i lluminàries per altres de més rendiment energètic, generalitzant per exemple la il·luminació LED, instal·lacions de sistemes de control d'encesa i regulació del nivell d'il·luminació, i aprofitament de la llum natural
e) La millora de les instal·lacions de subministrament i instal·lació de mecanismes que afavoreixin l'estalvi d'aigua, així com la implantació de xarxes de sanejament separatives a l'edifici i d'altres sistemes que afavoreixin la reutilització de les aigües grises i pluvials al mateix edifici o a la parcel·la, o que redueixin el volum d'abocament a la xarxa pública de sanejament.
f) La millora o condicionament d'instal·lacions per a l'adequada recollida i separació dels residus domèstics a l'interior dels habitatges i als espais comuns de les edificacions.
g) Les actuacions que millorin el compliment dels paràmetres establerts al document bàsic del Codi tècnic de l'edificació (CTE) DB-HR, protecció contra el soroll, aprovat pel Reial decret 314/2006, de 17 de març, pel qual s'aprova el Codi tècnic de l'edificació.
h) Les actuacions que fomentin la mobilitat sostenible en els serveis i instal·lacions comunes del edificis o urbanitzacions, com ara la instal·lació dels punts de recàrrega de vehicles elèctrics als aparcaments o l'adequació de zones i instal·lacions d'aparcaments de bicicletes.
i) Les instal·lacions de façanes o cobertes vegetals.
j) La instal·lació de sistemes de domòtica i/o sensorials.
k) Les que millorin el compliment dels paràmetres establerts en el document bàsic del CTE DB-HS vigent de salubritat o, si no n'hi ha, les que afectin els elements en què el tractament permeti reduir de forma efectiva en l'interior de l'edificació la mitjana anual de concentració de radó a nivells inferiors a 300 Bq/m3 o, en les quals, sense arribar a aquest nivell, es redueixi la concentració inicial en almenys un 50%.
Als edificis, segons la classificació climàtica del CTE, el conjunt de les actuacions de les lletres a), b), i d) anteriors han d'aconseguir una reducció de la demanda energètica anual global de calefacció i refrigeració de l'edifici referida a la certificació energètica, sobre la situació prèvia a les actuacions, de com a mínim:
Zones climàtiques D i E: un 35%.
Zones climàtiques α i B: un 20%, o bé alternativament una reducció del consum d'energia primària no renovable, referida a la certificació energètica, d'un 30% com a mínim.
Per justificar la demanda energètica en la situació prèvia i posterior a la realització de les actuacions subvencionables de la línia 1 o, en el seu cas, del consum d'energia primària no renovable, es poden utilitzar els programes informàtics reconeguts pels ministeris de Foment i d'Energia, Turisme i Agència Digital que hi ha al Registre general de documents reconeguts per a la certificació energètica dels edificis.
1.2 Són actuacions subvencionables per a la millora de l'eficiència energètica i la sostenibilitat dels habitatges unifamiliars aïllats o agrupats en filera, els apartats anteriors a), b), c), g) i k).
Als habitatges, segons la classificació climàtica del CTE, el conjunt de les actuacions descrites a les lletres a), b) i c) ha d'aconseguir la mateixa reducció de la demanda energètica anual global indicada per als habitatges plurifamiliars.
Foment de la conservació, de la millora de la seguretat d'utilització i de l'accessibilitat.
Tipologia: Residencial col·lectiva i edificis d'habitatges unifamiliars aïllats o agrupats en filera
Antiguitat segons el tipus d'actuació:
Com a mínim el 70% de la superfície construïda sobre rasant de l'edifici, excloent-hi la planta baixa o plantes inferiors si té o tenen altres usos compatibles, ha d'estar destinada a habitatge.
Com a mínim el 50% dels habitatges de l'edifici han de constituir el domicili habitual i permanent dels seus propietaris o arrendataris, en totes les fases del procediment.
En el cas d'habitatges unifamiliars han de constituir el domicili habitual i permanent dels seus propietaris o arrendataris, en totes les fases del procediment i en el moment de sol·licitar la subvenció.
Aquesta circumstància es pot acreditar mitjançant el certificat d'empadronament.
L'import màxim inicial de la dotació pressupostària d'aquesta convocatòria és de 8.400.000 euros, amb càrrec a la partida pressupostària D/780.0001 del pressupost de l'Agència de l'Habitatge de Catalunya per a l'exercici 2020.
El termini de presentació de sol·licituds s'inicia a partir de l'endemà de la publicació d'aquesta Resolució al Diari Oficial de la Generalitat de Catalunya i finalitza el 18 de setembre de 2020, inclòs.
S'exclouen d'aquesta convocatòria les actuacions de rehabilitació d'edificis de tipologia residencial de la ciutat de Barcelona i de l'àrea metropolitana de Barcelona, que es regeixen per les bases i les convocatòries aprovades pels consorcis d'habitatge respectius.
a)Les juntes o comunitats de propietaris; les agrupacions de juntes o comunitats de propietaris, degudament constituïdes; els propietaris d'edificis de tipologia residencial col·lectiva que no hagin atorgat el títol constitutiu de propietat horitzontal, i els propietaris d'habitatges unifamiliars aïllats o agrupats en filera.
b)Les societats cooperatives compostes de manera agrupada per propietaris d'habitatges o edificis que reuneixin els requisits de l'article 396 del Codi civil; les empreses constructores, arrendatàries o concessionàries dels edificis, així com les cooperatives, que acreditin dita condició mitjançant contracte vigent amb la propietat, que els atorgui la facultat expressa per portar a terme les obres de rehabilitació.
Les sol·licituds es presenten a les oficines locals d'habitatge (consultar l'annex 2 de la RESOLUCIÓ TES/1564/2020)
Subvencions subjectes al règim de concurrència pública competitiva i no competitiva.
Consultar l'import de l'ajut a les actuacions de conservació a les bases reguladores.
En els edificis de tipologia residencial col·lectiva, es multiplica l'import que s'indica a continuació pel nombre d'habitatges i pels metres quadrats de superfície construïda de local comercial o altres usos compatibles segons cada cas:
a) Actuacions de conservació relatives a l'estructura i les instal·lacions, el 35% del pressupost protegible amb un màxim de 3.000 euros/habitatge i de 20 euros per cada metre quadrat de superfície construïda de local comercial o altres usos compatibles.
b) Actuacions de conservació relatives a l'envolupant, el 30% del pressupost protegible amb un màxim de 3.000 euros/habitatge i de 20 euros per cada metre quadrat de superfície construïda de local comercial o altres usos compatibles.
c) Actuacions per a la millora de la seguretat d'utilització i per a l'accessibilitat, el 35% del pressupost protegible amb un màxim de 4.000 euros/habitatge i de 40 euros per cada metre quadrat de superfície construïda de local comercial o altres usos compatibles.
d) Actuacions per a la millora de l'eficiència energètica i la sostenibilitat, el 35% del pressupost protegible amb un màxim de 6.000 euros/habitatge i de 60 euros per cada metre quadrat de superfície construïda de local comercial o altres usos compatibles.
e) Actuacions per a la millora de l'eficiència energètica i la sostenibilitat descrites en la línia 1, apartat 1.1 c) que impliquin la reducció del consum energètic, no renovable o de les emissions de CO2eq mitjançant la producció de la energia amb fonts renovables, el 35 % del pressupost protegible amb un màxim de 3.000 euros/habitatge i 30 euros per metre quadrat de superfície construïda de local comercial o altres usos compatibles.
Als edificis d'habitatges unifamiliars aïllats o agrupats en filera els és aplicable el que disposa al paràgraf anterior pel que fa al percentatge de pressupost protegible i als límits màxims per habitatge, i no els és aplicable el percentatge de cada metre quadrat de superfície construïda per local comercial o altres usos compatibles.
Les quanties de les actuacions indicades es poden incrementar en 1.000 euros/habitatge per als edificis de tipologia residencial col·lectiva i per als edificis d'habitatges unifamiliars aïllats o agrupats en filera declarats bé d'interès cultural a l'instrument d'ordenació urbanística.
Addicionalment, als edificis de tipologia residencial col·lectiva se'ls incrementarà aquesta quantia en 10 euros per cada metre quadrat de superfície construïda de local comercial o altres usos compatibles.
La quantia màxima de subvenció per habitatge no pot superar els 14.000 euros.
Només per al cas dels edificis de tipologia residencial col·lectiva, aquest import s'incrementarà segons l'actuació per cada metre quadrat de superfície construïda de local comercial o altres usos compatibles, en la quantitat de: 20 euros per metre quadrat per l'actuació de conservació dels apartats; 40 euros per metre quadrat per les actuacions de la seguretat d'utilització i per a l'accessibilitat de l'apartat; 60 euros per metre quadrat per l'apartat de l'eficiència energètica i la sostenibilitat de l'apartat i 10 euros per metre quadrat pels edificis declarats bé d'interès cultural.